钦定古今图书集成/明伦汇编/氏族典/第060卷 > 徐元太
## 钦定古今图书集成/明伦汇编/氏族典/第060卷 > 徐元太

按《宣城县志》：“元太字汝贤，嘉靖乙丑进士，知江山县，
丁内艰，服阕，补魏县。政绩卓异，擢吏部主事。会分校
礼闱，忤张居正意，迁山东参政，改陕西按察使，迁顺
天府尹、右副都御史。时蜀酋拥众杀掠，事闻，以元太
巡抚四川，讨平之。以功进兵部右侍郎，历刑部右侍
郎，转户部，总督仓场，权知兵部左侍郎事，升南京刑”
部尚书，遂乞归。家居十馀年卒。